KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2026. április 22-i ülésére)


TÁRGY:	INGÓ VAGYON - DEPONÁLT FAANYAG - INGYENES TULAJDONBA VÉTELE


A Budapest-Belgrád vasútvonal fejlesztésével összefüggésben a nyomvonal mentén 2021 és 2022. évben nagy mennyiségű fa kivágására került sor. A vasút nyomvonala, így az itt kivágásra került famennyiség is a Magyar Állam tulajdonát képezi. 

A Képviselő-testület a 37/2024. számú határozatával kezdeményezte a tulajdonosi joggyakorló Magyar Nemzeti Vagyonkezelő Zrt.-nél a Kiskőrös közigazgatási területén kitermelt és deponált famennyiség térítésmentes tulajdonba vételét Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés „8a. pontja szerinti szociális szolgáltatások és ellátások, amelyek keretében települési támogatás állapítható meg” alapján, szociális tűzifa céljára történő hasznosításra.

A deponált famennyiség birtokbavételét követően a MÁV Pályaműködtetési Zrt., mint vagyonkezelő jelezte, hogy a Kiskunhalas telephelyen készletezett famennyiség (vastag lágylombos tűzifa 1059,9 m3 és keménylombos tűzifa 244,5 m3) is igényelhető. A faanyag depónia vagyonértékelése folyamatban van.

A helyszíni szemlén tapasztaltakra tekintettel a faanyag ipari célú felhasználásra nem alkalmas, ezért az Önkormányzat a faanyag depóniát szociális tűzifa céljára térítésmentesen tulajdonba kívánja venni.

Mötv. 13. § (1) bekezdés „8a. pontja szerinti szociális szolgáltatások és ellátások, amelyek keretében települési támogatás állapítható meg” alapján a helyi önkormányzat helyben biztosítható közfeladata a szociális szolgáltatások, melyre hivatkozva az állami vagyonról szóló 2007. évi. CVI. törvény 36. § (2) bekezdés c) pontja alapján az Önkormányzat kezdeményezheti a Magyar Állam tulajdonát képező, Kiskunhalas közigazgatási területét érintő vasúti nyomvonal mentén kitermelt faanyag ingyenes tulajdonba vételét.
Az ingyenes tulajdonba vételi eljárással kapcsolatosan felmerülő valamennyi költséget az Önkormányzat visel.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. április 14.


Domonyi László sk.
polgármester













HATÁROZAT-TERVEZET


Kiskőrös Város Önkormányzatának Képviselő-testülete
1. a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél (a továbbiakban: MNV Zrt.), mint tulajdonosi joggyakorlónál, valamint a MÁV Magyar Államvasutak Zrt.-nél, mint vagyonkezelőnél kezdeményezi és kérelmezi a Magyar Állam tulajdonában lévő a vasút nyomvonalán kitermelt és Kiskunhalas telephelyen deponált (vastag lágylombos tűzifa 1059,9 m3 és keménylombos tűzifa 244,5 m3) faanyag ingyenes önkormányzati tulajdonba adását.
2. a faanyag depóniát Magyarország helyi önkormányzatairól szóló 2011. CLXXXIX. törvény 13. § (1) bekezdés „8a. pontja szerinti szociális szolgáltatások és ellátások, amelyek keretében települési támogatás állapítható meg” közfeladatainak ellátása érdekében kívánja tulajdonba venni és a rászorulók részére szociális helyzetük javítása érdekében szociális tűzifa céljára hasznosítani.
3. nyilatkozik, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viseli.
4. nyilatkozik, hogy a faanyag depónia nem áll védettség alatt.
5. felhatalmazza a polgármestert, hogy a faanyag depónia ingyenes önkormányzati tulajdonba adásával összefüggő eljárás során az MNV Zrt. felé teljes jogkörben eljárjon, és valamennyi nyilatkozatot megtegye, az ingyenes önkormányzati tulajdonba adásra vonatkozó megállapodást aláírja.

Felelős:	polgármester
Határidő:	értelemszerűen

